# Thresor de la langue françoise/Signer

Signer, act. acut. Faire vn seing ou marque pour cognoissance & foy de quelque chose, Signum ac notam appingere, De là dit on signer de sa main vne scedule, Apocham chirographo sancire, & Signé de la propre main du Roy, Ipsiusmet Regis chirographo subscriptum.
Signer de son sang, est asseurer de toute verité & sureté ce qui est dit ou conuenu & promis, Dicta aut pacta conuenta repromissáque sanguine subscribere, Sancire certa, vera, rata, illæsa inuiolatáque fore, Sanguine pro atramento interposito spondere, autumare, Qui est vne maniere de parler dont on vse quand on veut asseurer de tout poinct, & mettre hors de doubte & de mescreance ce qu'on a dit & promis, comme si lon disoit ne vouloir espargner l'effusion de son sang pour le maintien de ce qu'on a dit ou conuenu. On ne peut bonnement extraire ceste maniere de parler, de la façon des Romains & autres tels peuples, lesquels assuroyent leurs traictez de paix & conuentions publiques par effusion du sang des bestes qui estoyent par eux sacrifiées à cet effect, comme au traicté d'entre le Roy Latinus & Enée, Virgile recite auoir esté faict, li 12. de l'Eneide. Moins la peut on prendre par imitation de ce que les Latins appellent sanctiones, dont l'infraction estoit punie d'effusion de sang, comme Ciceron dit en l'oraison pro Corn. Balbo. D'où que ce soit que ceste maniere de parler soit née, Pompo. Mela au liur. 2 chap. 1 narre que les Axiaces Scythiens faisans traictez, pactions & conuenances entre eux se naurent & entament leur chair eux mesmes, & ayans meslé leur sang ensemble sen mettent dans la bouche, tenans ceste cerimonie pour gage certain de l'inuiolableté de leurs conuention, promesses & foy donnée, Alternu fundere sanguine ad pacta conueta sancienda (comme Seneque in. Thyeste ait Alternu dare sanguine) & Herodote li. 3. dit que les Arabes font leurs traictez d'alliance & confederation auec autres Princes & nations par extraction de sang de la paulme de la main de chacun des futurs confederez en l'endroit de la racine des plus grands doigts Ce que vn tiers estant au milieu d'eux deux fait auec vne pierre aigue, baignant par apres en ces deux sangs meslez vn houpillon qu'il tire de la frange de leurs robbes, & auec ice luy taignant de ce sang double sept pierres qui a cet effect sont placées entre les futurs alliez, quoy faisant il reclame Dionysium & Vraniam, Que les Arabes tienent à Dieux sans plus. Laquelle inuocation faite, celuy qui baille la foy pour l'alliance prend par promesse celle de l'estranger Laquelle cerimonie pouuoit signifier que Dionysius & Vrania, estoyent appelez conseruateurs de telle confederation, pour iusticier de peine de sang & capitale celuy desdits confederez qui en seroit violateur, comme en cas pareil, le Fœcial des Romains apres les articles de la confœderation recitez, frappoit roidement d'vn caillou à feu vn porc qui estoit à ses pieds à ceste fin, reclamant Diespiter à conseruateur du traicté & vengeur de l'infraction d'iceluy par peine de bris & de mort. Ainsi signer de son sang, se pourroit exposer, promettre & asseurer vne chose au perit & perte de sa vie en cas de nō accomplissement. Auβi le François dit, Ie luy donerois de mon sang s'il en auoit besoing, Pro illo obeam libens, Et i'ay merois mieux auoir espandu vne pinte de mon sang que mal luy fust aduenu, Meo sanguine illius damnum ac malum mutarem libens, mutare mallem, Quand il veut monstrer l'extreme amitié qu'il porte à celuy là.
Signer de sa main, Subscribere.
Faire & signer testamens, Obsignare testamenta.
¶ Signer aucun, id est, Luy faire signe qu'il vienne & s'approche.
Refuser & delayer de signer vn appoinctement accordé, Prolatando detrectare subnotationem conuenti iudicialis, B.
Vne pierre à signer ou cacheter, Ectypa gemma.
Signer & seeller, Subscribere & obsignare, vel Subsignare, Budæus.
La premiere chose qu'il signa comme Empereur, Nec quicquam prius pro potestate subscripsit, quàm, &c. Bud. ex Sueton.